

*Obrazloženje prijedloga financijskog plana za 2025. godinu*

*te projekcija za 2026. i 2027. godinu*

- STUDENI 2024. -

# OBRAZLOŽENJE PRIJEDLOGA FINANCIJSKOG PLANA ZA

# 2025. GODINU I PROJEKCIJA ZA 2026. I 2027. GODINU

Postupak donošenja financijskog plana proračunskog korisnika propisani je člankom

38. Zakonom o proračunu (Narodne novine 144/21).

**STRUKTURA FINANCIJSKOG PLANA 2025. – 2027.**

Financijski plan se sastoji od Općeg i Posebnog dijela.

* + Opći dio financijskog plana sadrži sažetak Računa prihoda i rashoda i Računa financiranja, Račun prihoda i rashoda i Račun financiranja.
  + Posebni dio Financijskog plana sastoji se od plana rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekta.

# OBRAZLOŽENJE

# – OPĆI DIO

Ukupni prihodi poslovanja prema financijskom planu Dječjeg vrtića Vinica za 2025. godinu planirani su u iznosu od 531.205,00 EUR, dok projekcije plana ukupnih prihoda za 2026. iznose 650.000,00 EUR, a za 2027. godinu 780.000,00 EUR.

Ukupni rashodi i izdaci Dječjeg vrtića Vinica prema financijskom planu za 2025. godinu iznose 531.205,00 EUR.

Projekcije plana ukupnih rashoda za 2025. godinu iznose 650.000,00 EUR, a za 2027. godinu 780.000,00 EUR.

U Prijedlogu financijskog plana za 2025. godinu i projekcija za 2026. i 2027. godinu očekuje se ostvarivanje prihoda iz sljedećih izvora:

* ***011 - Opći prihodi i primici za 2025. godinu planirani su u iznosu od 370.500,00 EUR***
* ***031 - Vlastiti izvori planirano za 2025. godinu je 157.205,00 EUR***
* ***052 - Ostale pomoći planirana za 2025. godinu je 3.000,00 EUR***
* ***061- Donacije su planirane u iznosu od 500,00 EUR***

**PLAN PRIHODA U 2025. GODINI**

**U 2025. godini planiraju se slijedeći prihodi:**

63 – Prihodi od pomoći iz inozemstva i od subjekta unutar općeg proračuna od 3.000,00 EUR,

što obuhvaća konto 6342411 (kapitalne pomoći od HZZO -a refundacije bolovanja ) u

iznosu od 1.000,00 EUR te konto 6361211 (tekuće pomoći iz državnog proračuna

proračunskim korisnicima ) u iznosu od 2,000,00 EUR

64 - Prihodi od imovine – kamate na depozite po viđenju u iznosu od 5,00 EUR.

65 – Prihodi od upravnih i administrativnih pristojbi, pristojbi po posebnim propisima i

naknada u iznosu od 157.200,00 EUR, koje se odnose na konto 65264 –

Sufinanciranje cijene usluge, participacije i slično – participacija roditelja u ekonomskoj

cijeni Dječjeg vrtića Vinica u iznosu od 153.600,00 EUR; također spada konto 652643

– sufinanciranje cijene usluge kraćih programa – SMARTIĆI gdje roditelji participiraju

u iznosu od 3.600,00 EUR polaznike kraćeg programa.

67 – Prihodi iz nadležnog proračuna i od HZZO-a temeljem ugovornih obveza u iznosu od

370.000,00 EUR, a koje se odnose na konto 671111 - Prihodi iz nadležnog proračuna za

financiranje rashoda poslovanja – 370.000,00 EUR, te 671112 - Prihodi iz nadležnog

proračuna za financiranje rashoda poslovanja – prema posebnim zahtjevima u iznosu

od 500,00 EUR.

**U 2025. godini planiraju se slijedeći rashodi:**

31 – Rashodi za zaposlene u iznosu od 457.600,00 EUR 32 – Materijalni rashodi u iznosu od 72.695,00 EUR

34 – Financijski rashodi u iznosu od 910,00 EUR

**U skupini 31** 🡪 Rashodi za zaposlene u 2025. vidljivo je povećanje uspoređujući prethodne godine iz razloga što se povećale plaće djelatnica DV Vinica usklađenjem sa zakonskom regulativom, pa tako za 2025. na kontu 3111112 plan je 284.000,00 EUR. Ostali nenavedeni rashodi djelatnika također su u toj skupini i ostali rashodi za zaposlene 10.000,00 EUR te doprinosi na plaće u iznosu od 63.600,00 EUR.

**U skupini 32** 🡪 Materijalni rashodi u planiranom iznosu od 72.695,00 EUR, a koji se odnose na naknade troškova zaposlenima 321 u iznosu od 11.100,00 EUR, u vidu službenih putovanja, naknade za prijevoz s posla i na posao, te stručno usavršavanje zaposlenika; 322 u iznosu od 41.075,00 EUR odnosi se na rashode za materijal i energiju u vidu rashoda za uredski materijal i likovne radionice djece, materijal i sredstva za čišćenje i održavanje, pomoćni i sanitetski materijal, namirnice, energija te materijal za tekuće i investicijsko održavanje, sitni inventar, usluge telefona pošte te interneta, te ostali nespomenuti rashodi poslovanja kao što su manifestacije koje se provode u sklopu djelovanja DV Vinica – „Vinkajček 2024.“, sudjelovanje vrtića u općinskim manifestacijama poput Adventa, Martinja i ostalo.

**U skupini 34** 🡪 Financijski rashodi u planiranom iznosu od 910,00 EUR, a koje se odnose na usluge banaka za vođenje platnog prometa te negativne tečajne razlike i zatezne kamate.

***OBRAZLOŽENJE***

***– Posebni dio***

**DJELOKRUG RADA DJEČJEG VRTIĆA VINICA**

Dječji vrtić Vinica svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršenih godine dana do polaska u školu. Cjelokupni rad se odvija usklađen s razvojnim mogućnostima i potrebama djece. Djeca se uključuju u uređenje okoliša, sadnju vrta, brigu o okolišu te se na taj način pripremaju za društveno odgovorno ponašanje u okruženju.

# PROGRAM DJEČJEG VRTIĆA VINICA

Program se realizira na temelju saznanja i u primjeni suvremenih nastavnih dostignuća o ranom razvoju djece, metodama rada s djecom i njihovim roditeljima. U cilju realizacije planiranih zadataka svi zaposlenici, osobito odgojitelji se stalno stručno usavršavaju.

Ostvarivanje ciljeva postižemo i u suradnji s općinskim načelnikom, ostalim zaposlenicima te Ministarstvom znanosti i obrazovanja i mladih te drugim institucijama.

# USKLAĐENJE CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA

Da bi uskladili ciljeve dugoročnog razvoja te da bi se uskladila strategija s dokumentima dugoročnog razvoja potrebno je kontinuirano održavanje kvalitete materijalnog okruženja u odgojnim grupama; kvaliteta prehrane djece te osiguravanje funkcije objekta za potrebe Dječjeg vrtića.

U posebnom dijelu ukupni rashodi su podijeljeni na rashode za redovito poslovanje Dječjeg vrtića Vinica u iznosu od 527.605,00 koji su opće namjene predškolskog obrazovanja i čine opće troškove redovnog poslovanja vrtića. Rashodi za provođenje kraćeg programa „SMARTIĆI“ za 2025. godinu planirani su u iznosu od 3.600,00 EUR, a projekcijama za 2026. u iznosu od 4.500,00 EUR te projekciji za 2027. godinu u iznosu od 5.000,00 EUR.

# *ZAKONSKE I DRUGE PODLOGE NA KOJIMA SE ZASNIVAJU PROGRAMI:*

* *Zakon o predškolskom odgoju i obrazovanju ("Narodne novine" broj 10/97, 107/07 i 94/13 i 98/19, 57/22, 101/23)*
* *Zakon o ustanovama (Narodne novine 76/93, 29/97, 47/99,35/08 , 127/19, 151/22)*
* *Zakon o radu (Narodne novine 93/14,127/17****,*** *98/19****,*** *149/2009, 82/2001, 17/2001, 151/2022, 46/2023)*
* *Zakon o provedbi opće uredbe o zaštiti podataka (42/18)*
* *Uredba o zaštiti osobnih podataka (2016/679)*
* *Zakon o pravu na pristup informacijama (NN 25/13, 85/15, 69/22)*
* *Zakon o prosvjetnoj inspekciji ("Narodne novine" broj 61/11 i 16/12 98/19 i 52/21)*
* *Zakon o stručno-pedagoškom nadzoru ("Narodne novine" broj 73/97)*

# *PODZAKONSKI AKTI:*

* *Državni pedagoški standard predškolskog odgoja i naobrazbe ("Narodne novine" broj 63/08 i 90/10)*
* *Pravilniku o sadržaju i trajanju programa predškole (Narodne novine, broj 107/14)*
* *Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine 133/97)*
* *Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću (Narodne novine 133/97 i 4/98)*
* *Pravilnik o obrascima i sadržaju pedagoške dokumentacije i evidencije o djeci u dječjem vrtiću (Narodne novine 83/01 i 63/19)*
* *Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću ("Narodne novine" broj 133/97 i 4/98)*
* *Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima ("Narodne novine" broj 133/97 i 20/05)*
* *Program zdravstvene zaštite djece i higijene i pravilne prehrane djece u dječjim vrtićima ("Narodne novine" broj 105/02, 55/06 i 121/07)*
* *Pravilnik o obrascima zdravstvene dokumentacije djece predškolske dobi i evidencije u dječjem vrtiću ("Narodne novine" broj 114/02, 63/19)*
* *Odluka o programu polaganja stručnog ispita za pripravnike u predškolskom odgoju i izobrazbi*
* *Program polaganja stručnog ispita za pripravnike u predškolskom odgoju i izobrazbi (Prosvjetni vjesnik 2/2000)*
* *Poslovnik o radu povjerenstva za polaganje stručnog ispita odgojitelja i stručnih*

*suradnika u dječjem vrtiću (Prosvjetni vjesnik 2/2000)*

* *Poslovnik o radu povjerenstva za stažiranje odgojitelja i stručnih suradnika u dječjem vrtiću (Prosvjetni vjesnik 2/2000)*